Ți-a spus vreodată cineva „Ține spatele drept!”
sau ai fost certat pentru că stăteai cocoșat la cina în familie?
Astfel de comentarii pot fi enervante, dar nu sunt greșite.
Postura ta, modul în care îți ții corpul când stai jos sau în picioare,
este baza fiecărei mișcări pe care o face corpul tău,
și poate decide buna adaptare a corpului la suprasolicitările la care e expus.
Aceste suprasolicitări pot reprezenta căratul greutăţilor
sau statul într-o poziție ciudată.
Cea mai mare dintre ele, pe care o simțim zilnic: gravitația.
Dacă postura nu e optimă,
mușchii trebuie să lucreze în plus să te țină drept și în echilibru.
Unii mușchi se vor întinde, pierzându-și flexibilitatea.
Alții vor fi inhibați.
În timp, aceste adaptări disfuncționale
vor diminua abilitatea corpului de a reacționa la forțele la care e expus.
O postură inadecvată suprasolicită și distruge încheieturile și ligamentele,
crește probabilitatea accidentelor,
și face ca unele organe, spre exemplu plămânii, să fie mai puțin eficiente.
Cercetătorii au asociat postura incorectă cu scolioza,
dureri de cap
și de spate,
deși nu e singura lor cauză.
Postura poate influența chiar și starea emoțională
și sensibilitatea la durere.
Sunt, așadar, multe motive pentru a avea o postură corectă.
Dar devine tot mai greu în prezent.
A sta într-o poziție ciudată timp îndelungat duce la o postură greșită,
la fel și utilizarea calculatorului sau a telefoanelor mobile,
care te fac să te uiți în jos.
Multe studii arată că, în medie, postura se înrăutățește.
Așadar, cum arată o postură bună?
Când te uiți la coloana vertebrală din față sau spate,
toate cele 33 de vertebre ar trebui să fie înșirate într-o linie dreaptă.
Dintr-o parte, coloana ar trebui să aibă trei curburi:
una la ceafă, alta la umeri și alta în zona lombară.
Nu ne naștem cu această coloană în formă de s.
Coloana bebelușilor are o singură curbură ca un „c”.
Celelalte apar pe la 12-18 luni,
pe măsură ce mușchii devin mai puternici.
Aceste curburi ne ajută să stăm drepți și absorb din tensiunea
rezultată din activități ca mersul și săritul.
Dacă sunt aliniate cum trebuie,
când stai în picioare,
ar trebui să poți să trasezi o linie dreaptă
dintr-un punct chiar din fața umerilor,
până în spatele coapsei,
spre fața genunchiului,
și la câțiva centimetri în fața gleznei.
Acest lucru menține centrul de gravitație chiar deasupra bazei de sprijin,
care-ţi permite să te miști eficient
cu minim de oboseală și efort muscular.
Dacă stai jos, gâtul ar trebui să stea în poziție verticală,
nu aplecat în față.
Umerii ar trebui să fie relaxați, iar brațele aproape de trunchi.
Genunchii ar trebui să fie la unghiul potrivit cu tălpile pe podea.
Dar dacă postura ta nu e atât de bună?
Încearcă să-ți schițezi din nou mediul.
Ajustează-ți ecranul astfel încât e la sau puțin sub nivelul ochilor.
Asigură-te că toate părțile corpului,
cum ar fi coatele sau încheieturile, sunt sprijinite,
folosind mijloace ergonomice, dacă e necesar.
Încearcă să dormi pe o parte, cu gâtul sprijinit
și cu o pernă între genunchi.
Poartă pantofi cu toc jos și sprijin bun pentru curbura tălpii,
și folosește căști pentru telefon.
Nu e suficient să ai o postură corectă.
E extrem de important să-ți mişti mușchii și încheieturile.
A sta nemișcat mult timp cu o postură corectă
poate fi mai rău decât mișcarea regulată cu o postură incorectă.
Când te miști, fă-o inteligent.
Ține aproape de corp tot ce cari cu tine.
Rucsacurile ar trebui să fie în contact cu spatele tău, transportate simetric.
Dacă stai jos mult, ridică-te și plimbă-te ocazional,
și asigură-te că faci exerciții.
Folosindu-ți mușchii, îi vei menține destul de puternici să te susțină eficient
dincolo de toate celelalte beneficii pentru încheieturi, oase, creier și inimă.
Iar dacă ești cu adevărat îngrijorat, consultă un kinetoterapeut ,
deoarece, da, chiar ar trebui să stai cu spatele drept.